
Autorė gimė, gyvena ir kuria Kaune.
Baigė grafikos studijas Vilniaus dailės akademijoje. 
Ilgametė  Kauno kolegijos menų ir ugdymo fakulteto Dizaino studijų programos lektorė. 
Šalia pedagoginės veiklos daugelį metų dirbo leidykloje „Šviesa“ dailininke (pagal sutartis), knygos dizaino srityje. Jos iliustruoti vadovėliai buvo eksponuojami Frankfurto, Leipcigo, Talino knygų mugėse.
Kūrybinį darbą dirba nuo 1982 m. Grafikos estampo srityje – nuo 2008 m.
Respublikinių ir tarptautinių parodų dalyvė. Mažo formato piešiniai ir grafikos darbai buvo eksponuoti Makedonijoje, Serbijoje, Lenkijoje, Latvijoje, JAV, Bulgarijoje, Australijoje, Japonijoje, Kroatijoje ir Estijoje.

Parodoje eksponuojama dalis grafikos estampų, sukurtų per paskutinius dešimt metų. 
Raižiniai atspausti ant dailininkės rankomis pagaminto popieriaus ir odos. 
Rankų darbo popieriaus formavimas, dažymas – kūrybinio proceso dalis, ne mažiau svarbi nei raižymas ir spausdinimas. Aukštas popierius ir spaudos būdas leidžia išgauti gilų atspaudo reljefą, kuriame sužaidžia šviesa ir šešėlis, faktūrų įvairovė. Dirbant šia technika dailininkę jaudina ir intriguoja netikėtumo faktorius.

Parodos pavadinimas atspindi autorės siekį užmegzti kontaktą su žiūrovu per popieriaus, jo kolorito ir atspaudo dialogą.

Apdovanojimai 

· Tarptautinė grafikos miniatiūros paroda-konkursas Norwalk, JAV, 2013. 
Graphic Chemical&Ink Company apdovanojimas.

· 12-oji tarptautinė grafikos paroda-konkursas „Painting & Mixed Media“, Lessedra galerija, Sofija, Bulgarija, 2013. Specialus žiuri prizas.

· Ekslibrisų konkursas-paroda „Nuo Donelaičio „Metų“ iki...“. 2014. Pirmoji vieta.

· Balto kūrinio paroda-konkursas „ Spalva – nuotaika – simbolis“, galerija „Balta“, Kaunas, 2016. Parodos lankytojų balsavimu - trečioji vieta.
· Dailės paroda „Atgimimas“, Kaunas, 2017. Diplomas.

· Respublikinis konkursas-paroda Jurgio Kunčino 70-mečio jubiliejui. Alytaus Jurgio Kunčino viešoji biblioteka, Alytus, 2018. Antroji vieta.

· Tarptautinis konkursas-paroda „Ex libris. 100 mūsų laisvės vizijų“. 2019. Alytaus Jurgio Kunčino viešoji biblioteka, Alytus, 2018. Pirmoji vieta. 
· 9-oji tarptautinė paroda-konkursas „Painting & Mixed Media“,  Lessedra galerija, Sofija, Bulgarija, 2018/19. Pirmoji vieta.
· Kauno paveikslų galerijos edukatorės, tapytojos Eglės Velaniškytės, 
prizas už fundamentalių vertybių puoselėjimą kūryboje. Paroda „Geriausias
2019 metų kūrinys“. Kaunas
· 4-asis tarptautinis ekslibrisų konkursas „Trakų pusiasalio pilis: 
vienaragis – kultūrinio, istorinio paveldo simbolis“. Trakų istorijos muziejus, 
2020. Trečioji vieta. 
